Sandshamn

Sandshamn er et bygdelag på Sandsøya i Sande kommune  i Møre og Romsdal. Bygda ligger på østsiden av Sandsøya, rundt 2 km nordøst for Sande. Fylkesvei 5860 går gjennom bygda.

Sandshamn var på slutten av 1800-tallet et av de viktigste fiskeværene på Sunnmøre, og hadde både pensjonat og eget sykehus. I sesongen kunne bygda være tilholdssted for opp til 2000 fiskere.

I dag ligger det et ferskfiskmottak, en hummerpark, en matvare-butikk og ei gjestehavn på stedet.

Kategori:Bosetninger i Sande (Møre og Romsdal)
Kategori:Fiskevær i Møre og Romsdal